సత్య ప్రకాష్ జరావత

సత్య ప్రకాష్ జరావత  హర్యానా రాష్ట్రానికి చెందిన రాజకీయ నాయకుడు. ఆయన 2019 శాసనసభ ఎన్నికలలో పటౌడీ నుండి ఎమ్మెల్యేగా ఎన్నికయ్యాడు. 
ఉద్యోగ జీవితం
సత్య ప్రకాష్ జరావత గురుగ్రామ్ గ్రామీణ బ్యాంకులో క్లర్క్‌గా తన వృత్తి జీవితాన్ని ప్రారంభించి ఆ తర్వాత బ్యాంకులో అధికారిగా పని చేసి మాజీ ఐఏఎస్ అధికారి & దళిత నాయకుడు ఉదిత్ రాజ్‌తో పరిచయం ఏర్పడి షెడ్యూల్డ్ కుల తెగల ఉద్యోగుల సంఘం అధికారిగా, లార్డ్ బుద్ధ క్లబ్ రాష్ట్ర అధ్యక్షుడిగా పని చేశాడు.

రాజకీయ జీవితం
సత్య ప్రకాష్ జరావత 2009లో బీజేపీ సీనియర్ నాయకుడు రావు ఇంద్రజిత్ సింగ్ సన్నిహితుడిగా ఉంటూ ఆయన ద్వారా 2009లో ఎన్నికలలో పోటీ చేయడానికి తన ప్రభుత్వ ఉద్యోగానికి రాజీనామా చేశాడు, కాని 2009లో, రావు ఇంద్రజిత్ సింగ్ ప్రయత్నించినప్పటికీ ఆయనకు కాంగ్రెస్ టిక్కెట్ దక్కకపోవడంతో పటౌడీ శాసనసభ నియోజకవర్గం నుండి స్వతంత్ర అభ్యర్థిగా  పోటీ చేసి ఓడిపోయాడు. ఆయన ఆ తరువాత తరువాత పంచాయతీ ఎన్నికలలో తన వార్డు నుండి పంచాయతీ సమితి సభ్యునిగా ఏకగ్రీవంగా ఎన్నికై ఆ తర్వాత పంచాయతీ సమితి ఛైర్మన్‌గా  ఎన్నికయ్యాడు.  

సత్య ప్రకాష్ జరావత 2015లో భారతీయ జనతా పార్టీలో చేరి పార్టీలో వివిధ హోదాల్లో పని చేసి రాష్ట్ర సహ అధికార ప్రతినిధిగా బాధ్యతను నిర్వర్తించాడు. ఆయన 2019 ఎన్నికలలో పటౌడీ నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి నరేందర్ సింగ్ పహారీపై 36,579 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

మూలాలు 	   

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2019 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు